Fotoreportaj: Sankt-Peterburg Ermitajida Buxoro amirining chodiri namoyish etildi

Sankt-Peterburg shahrida “Oʻzbekiston madaniy merosi – xalqlar va mamlakatlar oʻrtasida muloqotga yoʻl” ikkinchi xalqaro kongressi boʻlib oʻtdi. Bu haqda “Appassionata-lr.livejournal” xabar berdi.

Kongress doirasida Sankt-Peterburgdagi Davlat Ermitajida oʻzbek davlatchiligi tarixiga oid juda katta miqdordagi madaniy yodgorliklar namoyish etildi.
Ulardan biri – Buxoro amirining Aleksandr III ga sovg‘a qilgan chodiri. Chodir o‘ziga xos saroyni eslatadi. Umumiy maydoni 100 metr kvadratni tashkil qiladi. 2008-yili chodir Ermitajning ko‘rgazmasida namoyish etilgan.
Sankt-Peterburgga 1893-yili 4-yanvar kuni olib kelingan chodir bir necha xonadan iborat. Tashqi va ichki tarafi shohona bezatilgan. Chodir tekstil arxitektura namunasi sifatida mutaxassislar tomonidan e’tirof etilgan.